ওই নথিগুলোতে সুইফট সিস্টেমে ঢোকার কোড পাওয়া গেছে বলে দাবি করেছেন সাইবার নিরাপত্তা বিশেষজ্ঞরা। তাঁরা বলছেন, এই কোডগুলো ব্যবহার করে সুইফট সিস্টেমে ঢুকে মার্কিন গোয়েন্দা সংস্থা এনএসএ মধ্যপ্রাচ্য ও লাতিন অঞ্চলের ব্যাংকগুলোর লেনদেন পর্যবেক্ষণ করেছে। নথি বিশ্লেষণ করে সাইবার বিশেষজ্ঞরা জানিয়েছেন, ফাঁস হওয়া নথিগুলোতে থাকা কোডগুলো ব্যবহার করে বাংলাদেশ ব্যাংকে ক’দিন আগে সংঘটিত সাইবার ডাকাতির মতো ঘটনাও ঘটানো সম্ভব। তবে সুইফট এবং সংশ্লিষ্ট প্রতিষ্ঠান এইসব দাবিকে ভিত্তিহীন বলে উড়িয়ে দিয়েছেন।